《行香子》
清代·程颂万

昨夜风柔。吹醒香愁。凭阑干、忘了回头。亸残红袖，笑蹴莲钩。

度水中桥，桥外柳，柳边楼。

人间最苦，销魂怨别，别伊时、况是新秋。十分僝僽，一种风流。

恨水重重，山叠叠，梦悠悠。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。